Un accident rutier s-a petrecut, vineri seară, în jurul orei 18.00, în zona rafinăriei Vega din Ploiești. O tânără de 28 de ani, fără permis, a pierdut controlul volanului și a intrat cu mașina în gardul rafinăriei.
După impact, tânăra s-a speriat și a plecat acasă. Din cauza durerilor, a sunat la 112 și a fost transportată la spital pentru acordarea de îngrijiri medicale de specialitate.
”În urma verificărilor efectuate, polițiștii au constatat faptul că femeia nu posedă permis de conducere. În cauză, a fost întocmit dosar penal sub aspectul săvârşirii infracțiunilor de conducerea unui autovehicul pe drumurile publice fără permis de conducere și vătămare corporală din culpă” au transmis reprezentanții IPJ Prahova.
Un cititor ne-a trimis imagini de la locul accidentului la scurt timp după producerea coliziunii: